जुब्बल कोटखाई एसोसिएशन ने संजौली में मनाया वार्षिक समारोह
शिमला | जुब्बल,नावर एवं कोटखाई एसोसिएशन ने बुधवार को संजौली में वार्षिक कार्यक्रम मनाया। कार्यक्रम में प्रदेश कांग्रेस अध्यक्ष विक्रमादित्य सिंह बतौर मुख्यातिथि शरीक हुए जबकि हिमुडा उपाध्यक्ष यशवंत छाजटा ने कार्यक्रम की अध्यक्षता की। कार्यक्रम में शिवानी, साक्षी चौहान, काजल, दीक्षा, कृतिका, रचना, पूनम आदित्य ने टुनकी नाटी पर नृत्य कर वाहवाही लूटी। कार्यक्रम में दलीप सिरमौरी, अरुण जस्टा आदि लोककलाकारों ने अपनी प्रस्तुतियों से धमाल किया। पहाड़ी नाटियों पर युवाओं ने खूब नृत्य किया। मुख्यातिथि ने युवाओं को जागरूक करते हुए अपनी संस्कृति के संरक्षण की अपील की। इसके साथ ही उन्होंने युवाओं को नशे से दूर रहने की सलाह दी। कार्यक्रम में निगम के पार्षद सुशांत कपरेट, एसोसिएशन के चेयरमैन चंद्रमोहन, शिवानी, कृतिका, रोहित आदि मौजूद रहे।
hin_Deva hin_Deva